संकट से निपटने हेतु जरूरी उपाय करेंगे : मर्कल, सारकोजी  
जर्मन चांसलर एंजेला मर्केल और फ्रांस के राष्ट्रपति सारकोजी ने घोषणा की है कि वे यूरो जोन में कर्ज संकट के समाधान के लिए हर जरूरी कदम उठाएंगे।
जर्मनी की चांसलर (प्रधानमंत्री) एंजेला मर्केल और फ्रांस के राष्ट्रपति निकोलस सारकोजी ने घोषणा की है कि वे साझा यूरोपीय मुद्रा यूरो अपनाने वाले क्षेत्र में सरकारों के कर्ज के संकट के समाधान के लिए हर जरूरी कदम उठाएंगे।  दोनों नेताओं ने भी कहा है कि वित्तीय संकट से गुजर रहे यूरोपीय बैंकों की मदद के लिए इस महीने के अंत तक एक पैकेज पेश किया जाएगा। सरकोजी सोमवार शाम बर्लिन में मर्केल से मिले।  इस मुलाकात के बाद दोनों ने कहा कि वे यूरो मुद्रा की स्थिरता के प्रति अपनी जिम्मेदारियों के प्रति पूरी तरह जागरूक हैं और वे इस क्षेत्र के बैंकों की पूंजी बढ़ाने के लिए हर जरूरी पहल करने के लिए प्रतिबद्ध हैं।  मर्केल ने कहा, अच्छे आर्थिक विकास के लिए यह जरूरी है कि ऋण की समुचित आपूर्ति बनी रहे। मर्के ने संयुक्त समाचार सम्मेलन में कहा कि फ्रांस और जर्मनी बैंकों को नई पूंजी उपल्बध कराने के बारे में समान राय रखते हैं और उनके पुनर्पूंजीकरण के संबंध में दोनों के बीच एक सहमति बन चुकी है। उन्होंने कहा कि पुनर्पूंजीकरण पैकेज इस महीने के अंत तक तैयार कर लिया जाएगा। सारकोजी ने कहा कि ऋण संकट का टिकाऊ समाधान इस महीने के आखिर तक निकालना जरूरी है।  उन्होंने कहा कि यूरोप को अपनी समस्या का समाधान जी-20 सम्मेलन से पहले ढूंढ लेना चाहिए, जिसका सम्मेलन अगले महीने के शुरू में कान (फ्रांस) में केनेस में आयोजित किया जा रहा है। सारकोजी ने कहा कि अर्थव्यवस्था तभी समृद्ध हो सकती है, जबकि बैंकों में स्थायित्व हो।